ร้านกาแฟร้านนี้เป็นอีกร้านนึงที่เราเห็นคนแวะมาดื่มทั้งกาแฟและบรรยากาศกันอย่างไม่ขาดสาย ด้วยเส่นห์ของเจ้าของร้านและความหอมของกลิ่นกาแฟสดที่มีเมนูมาให้เลือกชิมแบบผลัดเปลี่ยนหมุนเวียนไปในแต่ละวัน ตามแต่อารมณ์ ร้านนี้อยู่ท่ามกลางบรรยากาศเงียบสงบของวัดดโป่งน้อย ถึงชุมชนแถวนี้จะอยู่ไม่ห่างจากเขตเมืองมากนัก แต่คนในชุมชนก็มีวิถีชีวิตที่เรียบง่าย ไม่วุ่นวาย เหมือนได้เจอเชียงใหม่ที่ช้าลงอีกหนึ่งสเต็ป เราว่าร้านนี้เหมาะสำหรับเป็นมุมพักผ่อนมาก พักทั้งกาย พักทั้งใจ พักทั้งสมอง เมนูที่เราชอบของที่นี่ก็คือกาแฟดำใส่น้ำผึ้ง มันมีทั้งรสขมและหวานแบบธรรมชาติ เหมือนไม่ได้ปรุงแต่งอะไรเลย กลิ่นกาแฟหอมๆบวกกับกลิ่นน้ำผึ้งอ่อนๆ ดื่มแล้วรู้สึกผ่อนคลายแล้วก็สดชื่นขึ้นมากเลยค่ะ